Document ID: 31998D0738

KOMISSION PÄÄTÖS,
tehty 9 päivänä joulukuuta 1998,
luvan antamisesta jäsenvaltioille toteuttaa väliaikaisesti Alankomaiden kuningaskuntaa koskevia lisätoimenpiteitä Pseudomonas solanacearum (Smith) Smith -taudinaiheuttajan leviämisen estämiseksi tehdyn päätöksen 95/506/EY muuttamisesta (tiedoksiannettu numerolla K(1998) 3944) (98/738/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä toimenpiteistä 21 päivänä joulukuuta 1976 annetun neuvoston direktiivin 77/93/ETY (1), sellaisena kuin se on viimeksi muutettuna direktiivillä 98/2/EY (2), ja erityisesti sen 15 artiklan 3 kohdan,
sekä katsoo, että
haitallinen organismi Pseudomonas solanacearum (Smith) Smith tunnetaan nykyään nimellä Ralstonia solanacearum (Smith) Yabuuchi et al.; Pseudomonas solanacearum (Smith) Smith on kuitenkin nimen Ralstonia solanacearum (Smith) Yabuuchi et al. synonyymi, ja molempia nimiä käytetään tieteellisessä kirjallisuudessa ja yhteisön nykyisessä lainsäädännössä,
jos jäsenvaltio toteaa, että perunan tumman rengasmädän aiheuttajan, Pseudomonas solanacearum (Smith) Smith -taudinaiheuttajan välitön kulkeutumisvaara sen alueelle toisesta jäsenvaltiosta on olemassa, se voi väliaikaisesti toteuttaa tarvittavaksi katsomiaan lisätoimenpiteitä suojautuakseen kyseiseltä vaaralta, jos komissio ei ole ottanut käyttöön tällaisia toimenpiteitä,
Alankomaiden kuningaskunta ilmoitti muille jäsenvaltioille ja komissiolle 3 päivänä lokakuuta 1995, että eräät kyseisestä maasta peräisin olevat perunanäytteet havaittiin Pseudomonas solanacearum -taudinaiheuttajan saastuttamiksi; Alankomaiden toimittamat täydentävät kertomukset osoittivat, että useammat näytteet vuoden 1995 perunasadosta siemenperunat mukaan lukien varmistuivat Pseudomonas solanacearum -taudinaiheuttajan saastuttamiksi; tämän vuoksi komissio teki päätöksen 95/506/EY (3) luvan antamisesta jäsenvaltioille toteuttaa väliaikaisesti Alankomaiden kuningaskuntaa koskevia lisätoimenpiteitä Pseudomonas solanacearum (Smith) Smith -taudinaiheuttajan leviämisen estämiseksi; päätöstä 95/506/EY muutettiin päätöksillä 96/599/EY (4) ja 97/649/EY (5) ja jatkettiin rajoitetuksi ajaksi, ja
Alankomaiden kuningaskunta ilmoitti muille jäsenvaltioille ja komissiolle 28 päivänä elokuuta 1998, että eräät kyseisestä maasta peräisin olevat tärkkelysperunanäytteet havaittiin Pseudomonas solanacearum -taudinaiheuttajan saastuttamiksi; tartuntalähdettä ei kuitenkaan voitu osoittaa lopullisesti, ja koska neuvoston direktiivillä 98/57/EY (6) käyttöön otettu Pseudomonas solanacearum -taudinaiheuttajan valvontajärjestely ei ole vielä voimassa jäsenvaltioissa, kyseisiä lisätoimenpiteitä on perusteltua jatkaa; sen vuoksi päätöstä 95/506/EY olisi jatkettava rajoitetuksi ajaksi,
Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 95/506/EY seuraavasti:
1. Korvataan 1 artiklan 1 kohdassa ilmaisu "vuoden 1997 satoon kuuluvien perunoiden osalta, 30 päivään kesäkuuta 1998 mennessä siemenperunoiden osalta ja 30 päivään syyskuuta 1998 muiden perunoiden osalta" ilmaisulla "vuoden 1998 satoon kuuluvien perunoiden osalta 20 päivään elokuuta 1999 mennessä".
2. Korvataan 3 artiklan 1 kohdan viimeisessä alakohdassa viittaus "1 päivään toukokuuta 1998" viittauksella "1 päivään toukokuuta 1999".
3. Korvataan 3 artiklan 3 kohdassa viittaukset "15 päivään joulukuuta 1997" ja "1997" vastaavasti viittauksilla "15 päivään joulukuuta 1998" ja "1998".
2 artikla
Tämä päätös on osoitettu kaikille jäsenvaltioille.
Tehty Brysselissä 9 päivänä joulukuuta 1998.

Labels: 0
18
17
6